Diari Oficial de la Generalitat Valenciana


Sumari del DOGV 237, del 18-03-1985 (1985/804055)

ORDRE de 12 de gener de 1985, de la Conselleria de Cultura, Educació i Ciència, per la qual es crea el Consell Assessor de Música.
----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1985/01/12/(1)/dof/vci/html**

### Dades del document

Número de DOGV
:   237

Data del DOGV
:   18-03-1985

Secció del DOGV
:   DISPOSICIONS GENERALS

Número del document
:   1985/804055


Data del document
:   12-01-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 12 de gener de 1985, de la Conselleria de Cultura, Educació i Ciència, per la qual es crea el Consell Assessor de Música.  
Transferides des del passat 1r de juliol de 1983 les diferents competències en matèria musical de la Conselleria de Cultura, Educació i Ciència de la Generalitat Valenciana, i establerta la Llei de Coordinació entre la Generalitat i les tres diputacions valencianes, s'inicia un nou i prometedor període per a l'activitat musical a la nostra Comunitat Autònoma.   
Una de les aspiracions primordials d'aquesta Conselleria de Cultura, Educació i Ciència és la consolidació dels diferents efectius musicals existents a la Comunitat Valenciana i la coordinació d'aquests per tal d'aconseguir una política coherent en aquest camp de la cultura, de tanta tradició entre nosaltres.   
Per això, el nomenament d'un Consell Assessor de Música és necessari per poder, entre tots, establir unes bases essencials i un disseny que permeta la normalització del fet musical com a part integrant de la cultura quotidiana i a la qual hom ha de tenir accés sense limitacions d'edat ni condició social.   
D'altra banda, l'article cinqué, 2, del Decret 38/1984, de 2 d'abril, pel qual s'aprova el Reglament Orgànic i Funcional de la Conselleria de Cultura, Educació i Ciència, faculta per a la institució d?òrgans assessors específics amb relació a matèries o serveis i que prestaran assistència i concurs al titular del Departament en tots aquells assumptes i activitats que estime pertinent de sotmetre al seu parar.   
En atenció d'aquests motius' i fent ús de les facultats que legalment tinc atribuïdes,   
DECRETE:   
Article primer  
Es crea el Consell Assessor de Música, depenent de la Conselleria de Cultura, Educació i Ciència, el qual, com a òrgan consultiu, presta assistència i concurs al titular del Departament en tots aquells assumptes i activitats relacionats amb la Música que estime pertinent de sotmetre al seu parar.   
Article segon  
U.-El Consell Assessor de Música podrà ser particularment consultat en els assumptes següents:   
a) La programació general d'activitats de Música a la Comunitat Valenciana que anualment elabore la Conselleria de Cultura, Educació i Ciència.   
b) Les línies generals dels Avantprojectes de Llei que en matèria de Música, el Govern de la Generalitat Valenciana envie a les Corts Valencianes per a l'aprovació  
c) Les directrius bàsiques dels Reglaments i d'altra normativa de caràcter general que s'adopten en execució i desenvolupament de les lleis a què fa referència el paràgraf anterior, i   
d) Qualsevol altre assumpte que, en matèria musical el Conseller de Cultura, Educació i Ciència estime convenient sotmetre a la seua consideració.   
Dos.-Sense perjudici de tot açò, per iniciativa pròpia, el Consell Assessor podrà proposar actuacions i directrius sobre l'activitat musical que realitze l'Administració Pública en les diverses esferes o per qualsevol altre assumpte que sent d'interés general, incidesca de forma directa o immediata en la matèria que li és pròpia.   
Tres.-Igualment, el Consell Assessor de Música podrà ser escoltat en relació amb la creació d'Entitats Públiques Musicals per part de la Generalitat Valenciana, o quan se?n decidesca la participació en aquelles ja creades .   
Article tercer  
Sota la presidència del Conseller de Cultura, Educació i Ciència, el Consell Assessor de Música estarà format pels membres següents:   
-El Director General de Cultura, com a Vice-president.   
-El Cap del Servei de Música, Teatre i Cinematografia de la Direcció General esmentada, com a Secretari amb veu i vot.   
-Els vocals que lliurement designe el Conseller de Cultura, Educació i Ciència, entre aquelles persones amb especial qualificació dins del món de la Música valenciana, en els distints aspectes.   
Article quart  
El Consell Assessor de Música podrà funcionar en Ple, amb la composición indicada en l'article anterior, i en les Comissions que s'hi creen, amb la composició i funcions que siguen determinades, i en les quals actuarà de Secretari el vocal que designe el Consell Assessor de Música.   
Article cinqué  
El càrrec de vocal del Consell Assessor de Música serà gratuït sense perjudici del dret d'aquests al cobrament de les indemnitzacions per assistències que legalment estiguen establertes.   
Article sisé  
U.-El Consell Assessor de Música haurà de celebrar amb caràcter ordinari dues sessions anuals.   
Dos.-Hom celebrarà sessions extraordinàries quan:   
a) Ho convoque el president del Consell Assessor de Música.   
b) Ho sol·liciten almenys un terç dels membres.   
Article seté  
Per tal que el Ple del Consell Assessor de Música o les Comissions que s'hi determinen, puguen celebrar vàlidament sessió hauran de ser presents almenys la meitat més un dels membres que legalment l'integren i, en tot cas, el President i el Secretari, o els qui els substituesquen legalment.   
DISPOSICIONS FINALS  
Primera  
El Director General de Cultura queda facultat per dictar, en l'àmbit de les seues competències, les Resolucions que estime necessàries per a l'aplicació d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 12 de gener de 1985.   
El Conseller de Cultura Educació i Ciència  
CEBRIA CISCAR I CASABAN


Còpia Permalink ELI